L 93/84
SL
Uradni list Evropske unije
31.3.2023
IZVEDBENA UREDBA KOMISIJE (EU) 2023/711 z dne 30. marca 2023 o sprejetju zahtevka za obravnavo novega proizvajalca izvoznika v zvezi z dokončnimi protidampinškimi ukrepi za uvoz keramične namizne in kuhinjske posode s poreklom iz Ljudske republike Kitajske ter o spremembi Izvedbene uredbe (EU) 2019/1198
EVROPSKA KOMISIJA JE –
ob upoštevanju Pogodbe o delovanju Evropske unije, ob upoštevanju Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (1), ob upoštevanju Izvedbene uredbe Komisije (EU) 2019/1198 z dne 12. julija 2019 o uvedbi dokončne protidampinške dajatve na uvoz keramične namizne in kuhinjske posode s poreklom iz Ljudske republike Kitajske (2) in zlasti člena 2 Uredbe, ob upoštevanju naslednjega:
A.
VELJAVNI UKREPI
(1)
Svet je 13. maja 2013 z Izvedbeno uredbo Sveta (EU) št.
412/2013 (v nadaljnjem besedilu: prvotna uredba) uvedel dokončno protidampinško dajatev na uvoz keramične namizne in kuhinjske posode s poreklom iz Ljudske republike Kitajske (v nadaljnjem besedilu: zadevni izdelek) (3) v Unijo.
(2)
Komisija je 12. julija 2019 po pregledu zaradi izteka ukrepov v skladu s členom 11(2) Uredbe (EU) 2016/1036 (v nadaljnjem besedilu: osnovna uredba) z Izvedbeno uredbo (EU) 2019/1198 ukrepe iz prvotne uredbe podaljšala še za nadaljnjih pet let.
(3)
Komisija je 28. novembra 2019 po preiskavi proti izogibanju v skladu s členom 13(3) osnovne uredbe spremenila Izvedbeno uredbo (EU) 2019/1198 z Izvedbeno uredbo Komisije (EU) 2019/2131 (4).
(4)
V prvotni preiskavi je bilo pri preiskavi proizvajalcev izvoznikov v Ljudski republiki Kitajski (v nadaljnjem besedilu: LRK) uporabljeno vzorčenje v skladu s členom 17 Uredbe (EU) 2016/1036.
(5)
Komisija je za vzorčene proizvajalce izvoznike iz LRK uvedla individualne stopnje protidampinške dajatve na uvoz keramične namizne in kuhinjske posode v razponu od 13,1 % do 18,3 %.
Za sodelujoče proizvajalce izvoznike, ki niso bili vključeni v vzorec, je bila uvedena stopnja dajatve v višini 17,9 %.
Sodelujoči proizvajalci izvozniki, ki niso bili vključeni v vzorec, so navedeni v Prilogi I k Izvedbeni uredbi (EU) 2019/1198, kakor je bila spremenjena z Izvedbeno uredbo (EU) 2019/2131.
Poleg tega je bila uvedena dajatev na ravni države v višini 36,1 % na uvoz keramične namizne in kuhinjske posode družb v LRK, ki se niso javile ali niso sodelovale v preiskavi.
(1) UL L 176, 30.6.2016, str. 21. (2) UL L 189, 15.7.2019, str. 8.
(3) Izvedbena uredba Sveta (EU) št.
412/2013 z dne 13. maja 2013 o uvedbi dokončne protidampinške dajatve in o dokončnem pobiranju začasne dajatve, uvedene na uvoz keramične namizne in kuhinjske posode s poreklom iz Ljudske republike Kitajske (UL L 131, 15.5.2013, str. 1).
(4) Izvedbena uredba Komisije (EU) 2019/2131 z dne 28. novembra 2019 o spremembi Izvedbene uredbe (EU) 2019/1198 o uvedbi dokončne protidampinške dajatve na uvoz keramične namizne in kuhinjske posode s poreklom iz Ljudske republike Kitajske po pregledu zaradi izteka ukrepov v skladu s členom 11(2) Uredbe (EU) 2016/1036 Evropskega parlamenta in Sveta (UL L 321, 12.12.2019, str. 139).